Met haar eggenoot en klein seuntjie woon sy in 'n afgeleë deel van Nieu-Suid-Wallis in Australië. 'n Endjie van die plaashuis af loop 'n rivier. In gewone tye was hierdie rivier nie gevaarlik nie, maar soms, na swaar reëns, het dit so vol geword dat dit verspoelings en groot skade veroorsaak het.
Eentyd het dit weer vir dae aaneen gereën, en John het gewonder of hy ooit weer die son sou sien. Ook Vader was onrustig, want hy het geweet wat so baie reën kan beteken. Die rivier het al voller en voller geword. Sou die reën ophou voor die rivier sy walle oorstroom?
Die rollende vloedwater was nog 'n half myl van hulle af, en hulle kon sien hoe dit aangerol kom. Die beeste, die skape, die hoenders? Wat sou gebeur as die water verbykom?
Daar kan nie 'n oomblik versuim word nie. "Bly hier op die veranda!" het Pappie vir John geskreeu. "Ek sal nou weer terug wees." Bruisend het die water by die plaashuis verbygestroom.